CELEX: 62008TN0145
Language: et
Date: 2008-04-17 00:00:00
Title: Kohtuasi T-145/08: 17. aprillil 2008 esitatud hagi — Atlas Transport versus Siseturu Ühtlustamise Amet — Atlas Air (ATLAS)

21.6.2008   
            
            
               ET
            
            
               Euroopa Liidu Teataja
            
            
               C 158/19
            
         17. aprillil 2008 esitatud hagi — Atlas Transport versus Siseturu Ühtlustamise Amet — Atlas Air (ATLAS)
   (Kohtuasi T-145/08)
   (2008/C 158/31)
   Hagiavaldus esitati saksa keeles
   Pooled
   
      Hageja: Atlas Transport GmbH (Düsseldorf, Saksamaa) (esindajad: advokaadid U. Hildebrandt, K. Schmidt-Hern ja B. Weichhaus)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Atlas Air, Inc. (New York, Ameerika Ühendriigid)
   Hageja nõuded
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 24. jaanuari 2008. aasta (asi R 1023/2007-1) otsus;
            
         
               —
            
            
               mõista kohtukulud välja ühtlustamisametilt.
            
         Väited ja peamised argumendid
   
      Kehtetuks tunnistamise taotluse esemeks olev registreeritud ühenduse kaubamärk: sõnamärk „ATLAS” kaupadele ja teenustele klassides 9, 36 ja 39 (ühenduse kaubamärk nr 2 970 788)
   
      Ühenduse kaubamärgi omanik: hageja
   
      Ühenduse kaubamärgi kehtetuks tunnistamist taotlev pool: Atlas Air, Inc.
   
      Kehtetuks tunnistamise taotleja õiguste aluseks olev kaubamärk: eelkõige Beneluxi riikides registreeritud kujutismärk „ATLASAir” kaupadele klassis 39 (nr 555 184).
   
      Tühistamisosakonna otsus: ühenduse kaubamärgi osaline kehtetuks tunnistamine klassis 39.
   
      Apellatsioonikoja otsus: jätta kaebus rahuldamata vastuvõetamatuse tõttu.
   
      Väited: määruse nr 40/94 (1) artikli 59 kolmanda lause rikkumine, kuna kaebuse põhjendusele on seatud täpsed tingimused ja kaudne põhjendus ei ole piisav. Lisaks analoogne määruse 40/94 artikli 61 rikkumine, koosmõjus määruse (EÜ) nr 2868/95 (2) eeskirja 20 lõikega 7, kuna ühtlustamisamet oleks pidanud vastulausemenetluse peatama.
   
      (1)  Nõukogu 20. detsembri 1993. aasta määrus (EÜ) nr 40/94 ühenduse kaubamärgi kohta (EÜT 1994 L 11, lk 1; ELT eriväljaanne 17/01, lk 146).
   
      (2)  Komisjoni 13. detsembri 1995. aasta määrus (EÜ) nr 2868/95, millega rakendatakse nõukogu määrus (EÜ) nr 40/94 ühenduse kaubamärgi kohta (EÜT L 303, lk 1; ELT eriväljaanne 17/01, lk 189).